Návrh rozhodnutie Rady o ustanovení pozície Spoločenstva v Organizácii na ochranu lososov severného Atlantiku /* KOM/2009/0216 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 5.5.2009 KOM(2009) 216 v konečnom znení Návrh ROZHODNUTIE RADY o ustanovení pozície Spoločenstva v Organizácii na ochranu lososov severného Atlantiku DÔVODOVÁ SPRÁVA Podľa článku 300 ods. 2 druhého pododseku Zmluvy o ES sa pozície Spoločenstva v oblastných rybolovných organizáciách, ktoré majú prijať rozhodnutia s právnymi účinkami, ktoré však nedopĺňajú ani nemenia inštitucionálny rámec dotknutých dohôd, v súvislosti s takýmito rozhodnutiami prijímajú kvalifikovanou väčšinou rozhodnutím Rady na návrh Komisie. S ohľadom na túto povinnosť a po prijatí podobných rozhodnutí Rady týkajúcich sa ICCAT, Všeobecnej rybárskej komisii pre tuniaky Stredozemného mora a Indického oceánu a podobné návrhy Európskej komisie pre iné oblastné rybolovné organizácie, navrhuje Európska komisia týmto rozhodnutím ustanoviť pozíciu Spoločenstva v Organizácii na ochranu lososov severného Atlantiku. Tento návrh sleduje rovnaký cieľ ako v ostatných oblastných rybolovných organizáciách, a to zabezpečiť konzistentnosť. Návrh ROZHODNUTIE RADY o ustanovení pozície Spoločenstva v Organizácii na ochranu lososov severného Atlantiku RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 37, v spojení s článkom 300 ods. 2 druhým pododsekom, so zreteľom na návrh Komisie, keďže: (1) V článku 33 Zmluvy o ES v spojení s jej článkom 32 sa ustanovuje, že jedným z cieľov spoločnej rybárskej politiky je zabezpečiť riadne zásobovanie. V nariadení (ES) č. 2371/2002[1] sa ustanovuje, že pri prijímaní opatrení určených na ochranu a zachovanie živých vodných zdrojov Spoločenstvo na tento účel uplatní prístup obozretného konania, aby sa zabezpečilo ich udržateľné využívanie a minimalizoval sa vplyv rybárskych činností na morské ekosystémy. Tak isto sa v ňom ustanovuje, že Spoločenstvo by sa malo zamerať na postupné zavádzanie prístupu k riadeniu rybného hospodárstva, ktorý je založený na ekosystémoch, a malo by prispievať k efektívnym rybolovným činnostiam v ekonomicky životaschopnom a konkurencieschopnom odvetví rybného hospodárstva, pričom zabezpečí primeranú životnú úroveň pre tých, ktorí sú závislí od rybolovu, a zohľadní záujmy spotrebiteľov. (2) Rozhodnutím (ES) č. 886/82[2] Európske spoločenstvo schválilo Dohovor o zachovaní lososov v severnom Atlantickom oceáne, ktorým sa zriadila Organizácia na ochranu lososov severného Atlantiku (NASCO). V NASCO existujú tri regionálne komisie, ktoré môžu prijať regulačné opatrenia týkajúce sa zásob lososa, ktoré podliehajú dohovoru. Tieto opatrenia sa môžu stať záväznými pre Spoločenstvo. (3) Podľa článku 300 ods. 2 druhého pododseku Zmluvy o ES sa pozícia Spoločenstva v orgánoch zriadených oblastnými rybárskymi dohodami, ktoré majú prijať rozhodnutie s právnymi účinkami (okrem rozhodnutí doplňujúcich alebo pozmeňujúcich inštitucionálny rámec príslušných dohôd), musí prijať na základe návrhu Komisie kvalifikovanou väčšinou rozhodnutím Rady, ROZHODLA TAKTO: Článok 1 Pozícia Spoločenstva v komisiách Organizácie na ochranu lososov severného Atlantiku pre prípad, keď tieto komisie prijmú rozhodnutia s právnymi účinkami, sa ustanovuje v prílohe k tomuto rozhodnutiu. Článok 2 Pozíciu Spoločenstva ustanovenú v prílohe k tomuto rozhodnutiu prehodnotí a podľa potreby pozmení Rada na návrh Komisie najneskôr do konania výročného zasadnutia komisií Organizácie na ochranu lososov severného Atlantiku v roku 2014. V Bruseli [...] Za Radu predseda PRÍLOHA Pozícia Spoločenstva v Organizácii na ochranu lososov severného Atlantiku 1. ZÁSADY V rámci NASCO Európske spoločenstvo: a) koná v súlade s cieľmi uskutočňovanými Spoločenstvom v rámci Spoločnej rybárskej politiky, hlavne na základe obozretného prístupu uskutočniť udržateľné využívanie lososa, podporiť postupné uplatňovanie ekosystémového prístupu k riadeniu rybolovu a minimalizovať vplyv rybolovu na morský ekosystém, ako aj prostredníctvom podpory ekonomicky životaschopného a konkurenčného rybného hospodárstva Spoločenstva, pri súčasnom zabezpečení primeranej životnej úrovne pre tých, ktorí sú závislí od rybolovu a zohľadnení záujmov spotrebiteľov; b) zabezpečuje, aby opatrenia NASCO boli v súlade s cieľmi Organizácie na ochranu lososov v severnom Atlantiku, c) zabezpečuje, aby opatrenia NASCO boli v súlade s medzinárodným právom a hlavne s ustanoveniami Dohovoru OSN o morskom práve, Dohody OSN o ochrane a riadení zásob transzonálnych rýb a rýb migrujúcich na veľké vzdialenosti, ako aj Dohody na podporu dodržiavania medzinárodných opatrení v oblasti ochrany a riadenia zo strany rybárskych plavidiel na šírom mori; d) podporuje konzistentné pozície v oblastných rybolovných organizáciách; e) usiluje sa o spolupôsobenie s politikou, ktorú Spoločenstvo uskutočňuje v rámci bilaterálnych vzťahov s tretími krajinami v oblasti rybolovu, a zabezpečuje súdržnosť s politikou vonkajších vzťahov; f) zabezpečuje dodržiavanie medzinárodných záväzkov Spoločenstva. 2. Orientácie Európske spoločenstvo, pokiaľ je to vhodné, usiluje o podporu schválenia týchto aktivít v NASCO: a) prísnych ochranných a riadiacich opatrení umožňujúcich dlhodobú udržateľnosť zdrojov lososa a zohľadňujúce najvhodnejšie dostupné vedecké odporúčania; b) odporúčaní na zabezpečenie ochrany zraniteľných biotopov a obnovu takých biotopov, ktoré umožnia obnovenie voľne žijúcich zásob lososa tam, kde sa zatiaľ nevyskytuje; c) rozvoj a zavedenie opatrení, spolu s priemyslom akvakultúry lososa, čím sa podľa možnosti minimalizuje únik chovaných lososov takmer na nulu; minimalizáciu genetických a iných biologických súčiniteľov z činností na podporu lososa, vrátane introdukcie a transferu; minimalizáciu rizika prenosu chorôb a parazitov na zásoby voľne žijúceho lososa z činností akvakultúry; ochranu proti potenciálnym negatívnym dôsledkom transgenézy voľne žijúcich zásob lososa; d) prijímanie žiadostí zodpovedných rybolovných krajín na vstup do NASCO. [1] Ú. v. ES L 358, 31.12.2002, s. 59. [2] Ú. v. ES L 378, 31.12.1982, s. 24.